
Placet  de  linjas  scriptionis  cansis  et  rationibns  qnaedam^  quae  non 
praeter  rem  et  lectoram  nsam  videantar  esse,  praefari.  Atqne  ex 
lioc  genere  ante  orania  velim  lioc  sciri:  qnae  lioc  libello  continen- 
tur  introdactionis  in  dogmaticam  cbristianam  principia,  ea  jam  tri- 
bas  abhinc  lastris  me  mente  concepisse  et  in  scholis  etiam  dog- 
maticis  tradidisse,  neque  inde  ab  eo  tempore  habuisse,  cur  vel  mu- 
tarem  multa  vel  adderem,  ita  ut  principiorum  illorum  iterum  iterum- 
que  perpensorum  veritas  magis  mihi  in  dies  probata  sit.  In  pu- 
blicum  autem  ea  nunc  edere  constitui  idcirco,  ut  aliquomodo  sub- 
venirem  haic  dogmaticae  parti  profecto  difficillimae,  viam  indicando 
et  rationem^  qua,  urgente  ecclesiae  necessitate,  nunc  quidem  coli 
ea  atque  tractari  debeat.  Quod  utrum  et  quatenus  —  hac  prae- 
sertim,  quae  a  munere  academico  postalabatar,  forma,  non  uno  no- 
mine  incommoda  —  consequutus  sim,  id  judicare  erit  eorum,  qui  et 

argumenti  gravitate  difficultateque  allecti  et  ipsi  in  rebus  dogmaticis 
expediendis  diu  seduloque  versati  ad  ea  legenda  accesserint. 

Est  autem  simul  huic  in  dogmaticam  introdactioni  propositum 
iilud,  ut  libri  mei  quinque  abhinc  annos  editi :  Die  cbristliclie  Dog- 
matik  aus  dem  christologiscben  Princip  dargestellt.  Erster  Band: 
Christologie ,  oder  die  christologische  Einheit  des  dogmatischen 
Systems  —  interpres  quodammodo  et  vindex  exsistat  talis,  qualis 
a  nonnullis,  ni  fallor,  desiderata  est.  Etenim  in  libro  illo^  qui 
totus  in  dogmate  ipso  explicando  versaturj  notiones  illae  et  normae 
atque  regulae  universae,  in  quibus  per  se  recte  exponendis  haec 
tinice  se  continebit  introductio,  latent  tantum  vel  passim  occa* 
sione  data  significantur ,  non  consilio  et  data  opera  expli-i 
cantur.  Quum  tamen  ad  ea,  quae  illic  de  dogmate  ipso 
disputantur,  recte  perspicienda  permagni  sine  dubio  momenti  sit, 
ttt  normae  illae  universae  per  se  quoque  spectentur  et  explicatior 
quaedam  earum  cognitio  atque  scientia  efficiatur,  id  ipsum  ego  hoc 
subsidiario  quasi  libello  praestare  volui.  Quem  quum  aliter  ab  aliis 
acceptum  iri  provideam,  adversariis  tamen  quoque  hac  qualicunque 
scriptione,  si  fieri  possit  prodesse  pacisque  conciliandae  ansam 
praebere  ex  animo  volui  et,  ut  fiat,  veiementer  exopto.  Quomodo- 
cunque  autem  de  hac  introductione  judicabitur,  hoc  unum  certe  ea 
assequuturum  me  esse  spero,  ut  appareat,  quale  tandem  sit  illud, 
quod  quidam  crepant:  me  et,  qui  mecum  sentiant,  philosophiam 
docere  in  dogmatica^  ad  pantheismum  declinare,  et  quae  sunt  ejus 

generis  alia.  Nempe  ficta  haec  esse  et,  nescio  quo  consilio,  ex- 
eogitata,  liaec  introdactio  satis  snperque,  ut  opinor,  docebit. 

Denique,  idque  mihi  profecto  summum  est,  ad  ecclesiae 
Lutheranae  principiorum  altitudinem  magis  magisque  aperiendam 
et  exponendam  hac  etiam  scriptione  aliquid  conferri  velim,  quod 
iis,  qui  cogitandi  cum  ecclesia  laborem  non  defngiant,  acceptum 
et  utile  sit.  Quamquam  non  is  ego  sum,  qui,  dum  principia  iDa 
toto  animo  amplector,  iis  adsentiri  possim,  qui  universam  etiam 
theologiam  antiquiorem  legis  instar  sibi  praescriptam  esse  atque 
impositam  volunt,  et,  quidquid  non  ad  verba  cum  theologis  saeculi 
XVII.  concinit,  illico  erroris  nota  designant  atque  condemnant. 
jLonga  de  hac  re  est  disputatio.  Nunc  verbo  eam  tetigisse  suffi- 
ciat.  Magni  sine  dubio  sunt  faciendi  theologiilli  neque  satis  eorum 
labor  atque  industria  praedicari  potest;  equidem  certe  in  compro- 
bandis  laudandisque  eorum  meritis  nemini  velim  cedere.  Vernm 
enim  vero  num  nihil  nobis  putemus  agendum  esse,  nisi  ut,  quae 
illorum  diligentia  elaboravit,  repetamus?  nihilque  nobis  laboris  dog- 
matici^  quem  suo  tamen  jure  ecclesia  a  nobis  postulat  adeoque 
ilagitat,  relictum  esse?  Immo  vero:  ut  unamquamque  ecclesiae 
aetatem,  sic  nostram  quoque  in  re  dogmatica  tractanda  suum  habere 
peculiare  aliquod  et  proprium  munus  officiumque ,  ab  ipso  ecclesiae 
Domino  demandatum  ei,  id,  si  quid  aliud,  certo  nobis  persuasum 
est.  Atque  si  non  res  ipsa  hoc  ita  esse  doceret,  novi  profecto 
errores  illi,  qui  ecclesiae  veritatem  turbant,  neque  solis  antiquioris 

theologiae  armis  ac  telis  cedere  velle  videntur,  satis  id  demonstrare 
possent.  Atque  hac  me  in  re  cum  omnibns,  qui  ecclesiae  nostrae 
saluti  vere  student  et  prospiciunt,  intime  scio  conjunctum  esse. 

Externam  hujus  libelli  formam  quod  attinet,  institui  eam 
ita,  ut  lectoribus  sperabam  commodissimum  fore:  textum  plane 
separavi  ab  annotationibus.  Etenim  in  liisce  annotationibus  inter 
alia  rationem  etiam  illam^  quae  inter  librum  meum  supra  excita- 
tum  et  hanc  introductionem  intercedat,  aliquanto  accuratius  designavi ; 
et  has  idcirco  proprio  quodam  loco  poni  videbatur  optimum  esse. 


Frooemium. 

De  fine  et  consilio  introductionis  in  dogmaticam  christianam* 

1. 

Introductio  in  dogmaticam  cliristianam^  si  rem  accuratius 
aestimaveris_,  in  eo  tantummodo  versari  potest,  ut  exponantur  ea, 
quae  ad  notionem  dogmaticae  constituendam^  ita  ut  et  quid  in 
ea  cognoscatur  et  quomodo  appareat,  necessaria  sunt.  Quid  enim 
cogitari  potest,  quod,  quaecunque  est  ars  et  disciplina^  vel  supra  vel 
ante  se  ipsam  habeat  —  in  introductione  — ,  praeter  suam  ipsius 
notionem  universam?  —  A  qua  quidem  ratione  longe  diversa  est 
vulgaris  ilia,  quae  adliuc  in  dogmaticae  introductione  tractanda 
obtinuit  ratio.  3Iulta  enim  et  varia  in  lianc  introductioneju  conferre 
atque  congerere  uberiusque  in  ea  explanare  traditione  quasi  sancitum 
est  (paucis  exceptis,  qui,  etsi  non  diserte  et  explicite,  quodammodo 
tamen  animi  sententia  tendunt  ad  id,  quod  volumus).  Disseri  enim 
solet  lioc  loco  de  religione^  de  revelatione,  de  miraculis  et  vatici- 
niis,  de  scriptura  sacra  et  de  inspiratione,  de  syjubolis  ecclesiae, 
caet.:  non  vero  eo  consilio,  utnotioni  tantnmmodo  dogmaticae  con- 


stitaendae  ista  inserviant,  sed  ut  lioc  loeo  plene  explicentnr  omni- 
bosqne  nuineris  dogmatice  aLsolvantar.  Id  qaod  in  introdnctione 
quidem  nec  potest  fieri  nec  licitam  est.  Etenim  notiones  illae  neque 
vere  neque  subtiliter  exponi  possunt,  nisi  in  ipsa  dogmaticae  pene- 
tralia  descenderis,  sive  summa  tbeologiae,  antbropologiae,  cbristo- 
logiae,  soteriologiae  cansas  et  rationes  paratas  atque  in  promtu  ba- 
beas.  Qnm  etiam  intimo  et  arctissimo  cum  istis  rationibus  nexu 
notiones  illae  explicandae  indeque  repetendae  sunt^  nisi  inanes  illas 
et  futiles  evadere  velis. 

3. 

Religio  quid  sit  intelligi  plane  ac  perspici  nequit,  nisi 
iirmissiine  innitaris  primum  quidem  tbeologiae  et  antbropologiae  dog- 
maticae  bene  cognitae.  Objectum  enim  et  auctor  etiam  religionis 
profecto  Deus  est:  subjectam  bomo.  Deus  et  bomo  in  religione 
coennt  arctissimoque  unionis  vinculo  inter  sese  contiuentur^).  Quae 
igitur  illa  foret  religionis  definitio,  cognitio,  scientia,  quae  ignoraret 
et  prorsas  intactam  relinqneret  quaestionem  eam,  qui  et  qnalis  sit 
Deus  et  quomodo  bomini  ita  jungi  et  quasi  inbabitare  possit.  Re- 
ligionis  notio  sine  accuratiori  Dei  et  bominis  notione  caeca  est. 

Dixerit  fortasse  quispiam,  idque  ingeniose  profecto  atque  ad 
veritatem  accommodatissime,  optime  ita  religionem  posse  definiri  nt 
dicatur^  religionem  esse  intimam  bominis  tamquam  personae  crea- 
tae  cum  Deo  persona  absoluta  unionem.  Sed  quid  bis  verbis 
proficitur^  nisi  qualis  sit  utraque  illa  persona  exponatur?  Atqni  boc 
necessario  ducit  in  universam  tbeologiam  et  antbropologiam. 

In  tbeologia  dogmatica  (i.  e.  doctrina  de  Deo)  tres  potis- 
simum  partes  non  minus  distinguendae,  quam  inter  sese  conjungendae 

siint:  pliysica,  logica,  ethica^).  Qood  si  recte  conficitur,  tum  deraum 
notio  personae  omnibus  numeris  absolutae  ea  qua  par  est  ratione 
emergit,  nec  non,  quod  in  hac  re  summum  est,  s.  Trinitatis  dogma, 
quantum  quidem  fas  est  et  per  litteras  sacras  licet,  intelligitur.  Hac 
autem  luce  de  Dei  natura  accensa^  qua  Deum  in  semet  ipso  omnibns 
numeris  absolutum  esse  cernimus,  manifesta  atque  aperta  est  via, 
qua  Deus  amore  ductus  liberoque  decreto^)  mundi  creandi  con- 
silium  inieritj  cujus  quidem  consilii  causa  et  ratio  ea  est,  quod  Deus 
tamquam  sui  imaginem  habere  voluit  personam  extra  ipsum  positam 
atque  finitam,  quacum  se  ipsum  communicaret  et  quara  sui 
participera  redderet.  Suraraus  ergo  raundi  creati  finis  est  horao  cum 
Deo  arctissirae  jungendus  i.  e.  religio. 

Evinci  profecto  potest,  e  singulis  illis  notionis  Dei  partibus 
(phys.,  log.,  ethic.)  singulas  et  proficisci  posse  et  vere  profectas  esse 
religionis  definitiones  (ne  dicara  religiones  ipsas) ;  ut  e  physica  Dei 
notione,  quae  versatur  in  essentia,  substantia  et  vita  absoJuta  —  absol. 
Sein  und  absol.  Lebendigkeit  —  pendet  religionis  definitio  ea,  qua 
religio  dicitur  esse  sensus  absolutae  ex  superiori  quadara  natura 
(scil.  Deo)  dependentiae;  quae  propterea  vera  non  est,  quod  ad 
unam  tantura  universae  notionis  Dei  partera  earaque  infiraaaij  quae 
ex  universa  Dei  notione  exenita  et  quasi  avulsa  est,  spectat.  Prodit 
igitur  inde  raere  physica  religionis  notio,  quani  idcirco  recte  dixeris 
per  se  ad  pecudes  niagis  quam  ad  homines  pertinere,  caet.  — 
Plane  eodera  raodo,  quo,  nonnisi  recte  conjunctis  tribus  illis  par- 
tibus,  suraraa  et  perfecta  Dei  notio  existit:  nonnisi  recte  conjunctis 
iis,  quae  tribus  illis  partibus  respondent,  religionis  notionibus  plena 
ac  perfecta  religionis  expositio  evadit  et  de  variis  quae  vulgo 
circuniferuntur  religionis  definitionibus  vere  judicari  potest. 

Ut  aiitem  Dei  notio  —  et  post  eam  creationis  et  universae, 
quae  inter  Deum  et  mundum  intercedit,  rationis  notio  ad  religionis 
expositionem  necessaria  est,  ita  ipsius  etiam  liominis  cognitio  ad 
religionem  stabiliendam  postulatur.  Quod  ut  rite  fiat,  ante  omnia 
illustrandum  est,  quid  sit  illud,  quo  liomo  Dei  capax  est^).  In 
lioc  ipso  autem  verae  antliropologiae  biblicae  dogmaticaeque  cardo  ver- 
titur  {oM^a,  tjjvxi^y  rcvsvfia,  imago  divina).  Porro  quicunque  rerum 
dogmaticarum  non  ignarus  est,  facili  negdtio  intelligetj  quantum  ad 
religionem  definiendam  tres  illi  status  liominis,  quos  ecclesia,  scri- 
ptura  sacra  duce,  ponit^  facere  debeaut.  Alia  profecto  religionis 
ratio  erit  in  statu  integritatis  (cf.  Apol.  Conf.  Aug.  I.  53.  54.), 
alia  in  statu  corruptionis  sub  peccato  et  sub  lege,  alia  denique 
in  statu  restitutionis  sub  gratia  justificationis.  Quae  cum  ita 
sint,  quomodo,  quaeso,  bis  omissis,  cum  omnino  de  vera  ac  falsa 
religione  jiidicari,  tum  ea,  quae  ventilari  solet  in  introductione 
dogmatica  de  erroribus  religionis  (in  religione  obviis)  quaestio  in- 
stitui  poterit?  Etiamsi  enim  inter  nos  constet  de  principiis  illis, 
quae  supra  tetigimus,  theologicis,  quae  tamen  fere  desiderantur,  quo- 
modo  recte  de  erroribus  religionis  disseri  poterit  sine  notione  pec- 
cati,  peccati  originalis,  sine  doctrina  de  lege  divina  ejusque,  peccato 
in  mundum  illato,  conscientiaeque  humanae  conditione  ?  Qiii  tandem 
recte  atque  plene  disceptabitur  de  quaestione  illa,  quammaxime  ab 
introductionibus  dogm.  ventilata:  quae  sit  natura  bominis  religiosa 
quaeque  religionis  ratio  psycbologica. 

Jam  quid  dicam  de  cbristologia,  quae  ad  intima  religionis 
penetralia  spectat?  Cbristus  ipse  tamquam  d-edvS-QoyTiog  est  religio 
perfecta  et  omnibus  numeris  absoluta  atque  universae  religionis  ar- 
cbetypus  et  quasi  exemplar.    Quid  boc  est?    Unde  hoc  ducendnm 


est?  Hoc  ad  universam  cliristologiani  ducit.  Et  primum  quidem 
reducit  ad  s.  Trinitatem,  qua  demum  recte  et  quantum  quidem  pro 
imbecillitate  mentis  humanae  sacra  scriptura  et  ecclesiae  dogmate 
dncibus  licitum  est,  perspecta,  intelligi  potest,  quomodo  ab  aeterno 
in  filii  a  patre  discrimine  et  ntriusque^spiritu  sancto  moderante^unione, 
snmma  ultima  aeternaque  religionis  ratio  atque  causa  lateat^  seu 
quomodo  ab  aeterno  in  Deo  potestas  certe  religionis  fuerit.  Creat 
autem  Deus  mundum  et  homines  eo  consilioj  ut  lii  ad  filii  aeterni 
ejusque  ad  patrem  relationis  similitudinem  suo  quodam  modo  tam- 
quam  creaturae  accederent.  Deinceps,  postquam  peccatum  inter- 
jectum  est,  filius  ad  genus  humanum  liberandum,  redimendum^  ser- 
vandum  fit  d^edvd^Qejnogj  atque  ita  in  sua  persona  d-eav&Qmmy.fi 
suaque  erga  patrem  coelestem  per  totam  vitam,  quam  evangelia  edo- 
cent,  terrestrem  ratione  (Formula  Concordiae  praeclare :  obedientia) 
archetypum  et  exemplar  perfectae  et  absolutae  religionis  humanae 
exhibet.  Quod^  quomodo  fieri  potuerit,  si  quaesiveris,  ad  christo- 
logiae  capita^  ejus  praecipue  christologiacj  quam  ecclesia  Lutherana 
fovet  ac  tenet,  relegaberis ;  quae  inter  (christologiae)  capita  summum 
locum  tenet  doctrina  de  ksvojosl  (Joh.,  Paul.)^  de  qua  quamquam 
difficillima,  summi  tamen  momenti  quaestio  est. 

Hac  tantum  via  religionis  divina  origo  et  quasi  ad  nos  de- 
rivatio  plenius  ac  verius  perspici  atque  illa,  quae  antea  memoravi- 
mus,  principia  religionis  theologica  et  anthropologica  per  christolo- 
gicam  religionis  rationem  demum  explentur  et  absolvuntur^). 

Quibus  statim  addi  potest  hoc  —  quod  ultimum  atque  quasi 
extremum  hujus  disputationis  consectarium  est  —  :  sedem  denique 
propriam  et  peculiarem  religionis  recte  definiendae  locum  esse  so- 
teriologiae  eum^  quo  agitur  de  justificatione,  regeneratione^  con- 


versione,  sanctiiicatione ,  unione  mystica.  Hoc  demum  systematis 
dogmatici  loco  nav  lo  nlriQm^a  religionis  verae  satis  apparet 
et  omnes  tliesauri  religionis  expositi  sunt.  Atque  hoc  loco  non 
possttinus  non  summa  cum  laetitia  animoque  gratiarum  erga  Deum 
plenissimo  edicere  ac  profiteri,  a  sacrorum  nostrorum  emen- 
datoribus,  quum  doctrinam  de  justificatione  hominis 
sola  fide  in  Christo  posita  consequenda  e  scriptura 
sacra  eruerent  et  contra  omnem  adversariorum  per- 
versitatem  et  petulantiam  evincerent,  unice  veram  re- 
ligionis  notionem  (cum  vera  religione  ipsa)  in  omne 
aevum  prorsus  admirabili  modo  servatam  et  stabilitam 
esse.  Namque  intima  doctrinae  illius  de  justificatione,  quae  in 
universa  re  cliristiana  reoia  quasi  potestate  dominatur,  ratio  unum 
plane  idemque  est  quod  vera  religionis  notio^).  Quod  qui  neque 
illis  temporibus  necdum  nostra  aetate  intellexerunt,  numquam  veram 
religionis  notionem  assecuti  sunt  semperque  religioni  alieni  quid  et 
quasi  peregrini  irnmiscuerunt. 

Dici  vix  potest,  quantum  liis  omnibus  neglectis  in  ex- 
positione  religionis  peccatum  sit;  quam  aperta  et  facilis  boc  modo 
ad  subjectivismum  quendam  et  rationalismum  adeoque  nihilismum 
in  religione  via  parata  sit;  quam  male  juventuti  potissimum  stu- 
diosae  prospectum  et  consultum  sit,  cum  ei  tam  vana  atque  tenuia 
—  saepissime  exiles  tantummodo  et  steriies  quaedam  quaestiones 
psychologicae  de  sede  religionis  caet.  —  pro  ipsis  sapientiae  dog- 
maticae  initiis  venderentur:  ita  quidem^  ut  ejusmodi  doctrinae  multo 
magis  ad  religionem  eludendam  atque  ex  animo  evellendam  quam 
ad  inculcandam  eam  idoneae  atque  accommodatae  essent. 

3. 

Simillima  maximam  partem  disputatio  instituenda  foret  de 
revelationis  notione.  Nimirum  Deus  (triunus)  sese  revelat 
homini,  et  perfecta  omnibusque  numeris  absoluta  revelatio  sive 
revelatio  plane  personalis  est  Cbristus^  d-edvd-Qo^noqj  ipse;  i.  e. 
ea  revelatio,  quae  non  modo  abrupte  et  passim  faeta,  fulguris  instar 
corruscantis  et  transeuntis,  sed  per  totam  vitam  hujus  personae 
sanctissimae  atque  beatae  continuata  est.  Vides  igitur^  theologiam^ 
anthropologiam  et  christologiam  etiam  in  hoc  loco  concurrere,  inde- 
que,  quidquid  unquam  revelatio  dicitur,  quo  jure  dicatur,  ju- 
dicari  debere. 

De  qua  re  nonnulla  certe  accuratius  expositurus  sum.  Ut 
taceam  ethicam  revelationis  rationem,  de  qua,  quae  dicenda  essent, 
maximam  partem  jam  latent  in  iis,  quae  de  religione  paulo  ante 
exposita  sunt:  de  physica  revelationis  tantummodo  ratione  pauca 
addam.  Physica  ejus,  de  qua  hoc  loco  agitur,  revelationis  ratio  — 
quam  possis  etiam  dicere  methaphysicam  —  in  eo  posita  est,  ut 
aliquid  novi,  quod  quidem  spectat  ad  religionem^  a  Deo  in  mundnm 
ab  ipso  creatum,  et  possit  inferri  et  revera  inferatur.  Dico  autem 
novum  h.  1.  id,  quod  universo  mundo  atque  generi  huiaano  novum 
et  inauditum  est  neque  ullo  modo  a  viribus  creatis  proficisci  potest. 
Quod  quomodo  fieri  possit,  ut  vere  ac  plene  intelligatur^  scriptura 
sacra  duce  |inundi  idea  divina  antea  animo  informata  atque  per- 
specta  esse  debet,  qua  ab  aeterno  in  mente  atque  ratione  divina 
provisnm  aeternoque  Dei  consilio  decretum  est,  quomodo  et  quo 
loco  novum  illnd  in  mundnm  introituruni  esset'):  qua  quidem  etiam 

via,  eaque  una,  lit,  ut  ex  rationalismo  illo  revelationi  verae  infesto, 
qui  inferiori  cuidam  et  sterili  tenuique,  si  non  mechanismo,  certe 
evolutionismo  deditus  est  et  quasi  vinculis  inhaeret,  ad  rationalis- 
mum  divinum  ac  vere  theologicum  tandem  emergamus.  Systema 
enim  illud  ideae  mundi  divinae,  (scriptura  sacra  dicit  oocpiavy  sa- 
pientiam  divinam)  quod  ab  aeterno  in  mente  divina  fuit,  in  quod 
nobis  de  religionis  christianae  mysteriis,  de  Christi  persona  et 
opere  salutari,  cogitantibus  scriptura  sacra  duce  aliquo  modo  intro- 
spicere  licet  —  illud,  inquam,  systema  ratio  unice  vera  est,  qua 
nostra  quoque  ratio,  quae  per  se  nihil  nisi  aliqua  in  animo  rationis 
divinae  capacitas  (script.  s.:  oyievoq)  est,  eaque  peccati  tenebris 
obducta,  illuminatur  et  ad  veram  cognitionem  evehitur^).  Latent 
hoc  loco  stamina  disputationis  perperam  saepius  ventilatae  de  supra- 
naturalismo  et  rationalismo  vere  dijudicandae.  —  Est  igitur  re- 
velatio  ex  parte  idem  quod  miraculum,  sive  revelationis  forma  mi- 
raculum  est.  Miraculnm  autem  est  nova  quaedam  creatio,  quae 
necessario  mundum  omnino  creatum  esse  postulat,  neque  rebus  et 
viribus  creatis  prorsus  contraria  est,  sed  —  id  quod  aeterna  illa 
mundi  idea  divina,  sapientia,  ratione,  provisum  et  ordinatum  est  — 
illis  sese  insinuat  atque  accommodat  easque  sibi  intime  jungit. 
Ejusmodi,  ut  inusitato  exemplo  utar,  fuit  creatio  primi  hominis, 
Adami;  quam  quis  negabit  revelationem  fuisse  atque  mira- 
culum  (nisi  forte  in  hac  quoque  primi  hominis  condilione  mecha- 
nismo  illi  atque  evolutionismo  insani  et  inepto  locnm  dare  vis)? 
Hac  pergendum  est  ad  novam  illam  creationem,  qua  Adamus  alter, 
Christus,  in  mundum  introductus  est. 

Nempe  jam,  credo,  videbis^  ad  revelationis  notionem  vere 
constituendam    opus   esse    theologia,    cosmologia,  anthropologia 


dogmatica.    Ergo  qui  tandem  liis  neglectis  idea  illa  mundi  divina, 
e  qua  lioc  loco  omnia  pendent,  perspici  possit?    Ex  theologia  ille 
potissimum  locus,   quem  supra  in  religionis  notione  consideranda 
tetigimus,  repetendus  est,  quo  recte  docetur,  a  Dei  omnibus  numeris 
absoluti  notione   superari  tum   pantbeismum,  Deum  quippe  cum 
mundo  confundentem,  tum  deismum,  Deum  et  mundum  plane  dis- 
jungentem,  ita,  ut  in  utroque  systemate  et  pantheistico  et  deistico, 
quamquam  diverso  modo,  neque  aut  creatio  aut  revelatio  aut  mira- 
culum  locum  habere  possit.    Deus  autem  ille  vere  absolutus  et  liber 
ex  disciplina  literarum  sacrarum  idem  est,  qui  Deus  miraculorum, 
qui  novi  quid  creare  atque  in  mundum  inferre  potest^).    Ex  cos- 
mologia  et  anthropologia  repetenda  potissimum  est  notio  naturae, 
quae  sensibus  percipitur,  ejnsque  teleologia,  i.  e.  naturae  cum  ad 
mentem  creatam  universam,  tum  ad  voluntatem  humanam  eamque 
puram  et  Deo  conjunctam  ratione,  porro  doctrina  de  peccato  et 
poena  peccati  caet.    In  christologia  denique  universa  revelationis 
et  miraculi  notio  absolvitur.    Miraculi  natara,  si  acu  rem  tangere 
et  rei  summam  uno  verbo  diciere  velis,  est  chris t ol ogica.  In 
christologia  ipsa  rursus  intellectu  difficillima,  summi  vero  momenti 
ad  miraculi  notionem  constituendam,  quaestio  est:  utrum  Christus 
miracula   patraverit  omnipotentia  usus  naturae  sui  ipsius  divinae, 
per  communicationem  idiomatum  ad  humanam  ipsius  naturam  trans- 
lata,  an  alio  quodam  modo  ?  —  quae  quidem  quaestio  solvi  nequit, 
nisi  universa  Lutheranae  praecipue  ecclesiae  christologia,  quae  bac 
quoque  in  re  eminet,  retractanda^*^).    De  miraculis  igitur  per  semet 
ipsis  et  qaasi  extra  systema  dogmaticum  positis  —  ut  vulgo  iu 
iis,  quas  supra  notavimas,  introductionibus  fieri  solet — doceri  non 
potest  ita,  ut  aliquo  modo  satisfiat  doctrinae  veritati.  —  Idem  fere 

yalet  de  vaticiriiis,  quorum  notio  una  curn  revelationis  et  miraculi 
notionibus  in  introductionibus  soJet  exponi.  Doctrina  de  vaticinio 
quid  est  —  ut  reliqua  taceam  —  sine  cliristologia,  tbeantbropologia, 
praesertim  sine  vera  ac  genuina  expositione  muneris  Christi  pro- 
phetici,  qua  edocetur^  Cliristum  d^edvS-Qojnov  atpote  veritatem  ipsam 
(Joh.  14,  6)  centrum  quasi  esse  universae  prophetiae")  ? 

4. 

Doctrinae  de  inspiratione  et  scriptura  sacra  sedes  peculiaris 
est  in  loco  de  verbo  Dei;  totus  adeo  locus  de  adminiculis  gratiae 
huc  referendus  est.  Quibus  rursus  fundamenti  instar  subest  uni- 
versa  theanthropologia.  Nam  hic  quoque  omnia  e  Christo  d-eavd^gcoTCM 
et  servatore  pendent^^).  — 

Denique  doctrinae  de  symbolis  ecclesiae  et  de  omnibus,  quae 
huic  doctrniae  annexa  et  finitima  sunt  (ut  quaestio  de  orthodoxia 
et  heterodoxia),  quid  est  sine  notione  et  accuratiore  expositione 
ecclesiae  ipsius  ejusque  proprietatum,  quae  quem  in  dogmatica  lo- 
cum  teneat  et  quibus  principiis  nitatur,  satis  constat^^). 

5. 

His  ita  expositis,  satis,  credo,  patebit,  notiones  illas,  de  qui- 
bus  disseruimus,  omnes  extra  unitatem  et  nexum  systematis  christiani 
ipsius  positas  atque  tractatas  non  posse  non  imbecilles  et  exiles, 
immo  maximam  partem  vanas  ac  futiles  prodire.  Sunt  enini  ita  a 
radicibus  suis  altioribus  quasi  avulsae  et  abstractae  atque  vera  sua 
vi  et  potestate  destitutae.    Id  quod  inde  ab  illo  tempore,  quo  ista 


introductionem  dogmaticam  tractandi  ratio  invasit,  cum  summo  verae 
tlieologiae  dogmaticae  damno  et  detrimento  revera  evenit.  Atque 
lioc  rationalismus,  qui  dicitur,  recentior,  ambabus  manibus  arripuit 
in  suumque  usum  vertit.  Summo  ei  gaudio  erat  liaec  notionum 
illarum  et  argumentationum  (maxime  revelationis,  miraculi,  vatici- 
niorum,  inspirationis)  in  antiquiori  nostra  theologia  supranatura- 
listica  et  ortliodoxa  imbecillitas  et  fragilitas.  Et  quum  facili  negotio 
ista  rei  vere  christianae  quasi  propugnacula  —  quae  dicebantur  — 
everti  posse  videret,  arcem  jam  ipsam  expugnasse  sibi  videbatur  et 
liominibus  indoctis  persuadere  id  studebat.  Straussius  in  libri 
notissimi  parte  I.  hanc  rem  ad  finem  tantum  perduxit:  et  qui  nunc 
rei  vere  christianae  adversarii  in  illas  notiones  invehuntur,  nihil 
agunt,  nisi  ut  stratagema  illud  repetant.  At  rairo  errore,  ut  ex  iis 
quae  supra  disputavimus  patet,  hi  omnes  capti  sunt.  Profligant  sane 
et  e  medio  toUunt  notionem  quandam  revelationis,  miraculi,  inspi- 
rationis  etc,  sed  non  veram;  immo  umbram  tantum  et  simulacrum 
quoddam  veritatis  impugnant  et  persequuntur.  Et  quam  vere  mise- 
rabilis  est  plebis  illius  christianae  (s.  v.  v.)  conditio,  quae  una  cum 
istis  notionibus  universam  rem  christianam  cecedisse  existimat. 

Cuncta  posita  sunt  in  christologia  et  soteriologia.  Christus 
d^sdvd-QcoTrog,  servator  noster,  justificatio  nonnisi  per  fidem  in  Christo 
positam  consequenda  —  haec  sunt,  in  quibus  omnia  continentur. 
Quae  quidem  cognitiones  christologicae,  si,  vera  theologia  christiana 
et  anthropologia  substructa,  confirmatae  sunt,  reliqua  omnia  sponte 
quasi  sequuntur,  et  notionum  etiam  illarumj  de  quibus  hoc  loco  agi- 
tur,  veritas  atque  sinceritas  necessario  prodit  ipsaeque  bene  et  ita, 
ut  pondere  nativo  non  careant,  fundatae  sunt.  Multum,  quin  pluri- 
mum  valet  in  hac  re  notio  Dei  christiana  vere  exposita,  i.  e.  doctrina 

de  sancta  Trinitate,  quae  una  ad  omnes  in  theologia  errores  lucu- 
lenter  superandos  et  suo  quemque  loco  errorem  convincendum  nata 
quasi  et  apta  est.  Ergo  Ms  summis  in  locis  certamen  ineundum, 
Mc  tamquam  pro  aris  et  focis  acerrime  pugnandum  est.  Contra  hanc 
notionum  cliristianarum  arcem  niMl  ab  adversariis  effici  potest.  In 
Ms  saxis  et  rupibus  omnes,  qui  notionem  religionis,  revelationis, 
miraculi  etc.  evangelio  insitam  impugnant,  comminuuntur  et  prorsus 
franguntur.  Admodum  profecto  dolendum  est,  baud  exiguum  tlieo- 
logorum  etiam  numerum  —  quam  plebem  theologorum  dixerim  — 
ad  altiores  has  indagationes  ponderandas,  comprehendendas  et  per- 
spiciendas  adeo  non  idoneum  esse,  ut  etiam  contemnant  eas  atque 
despiciant.  Accedit  partium  studium  et  caecus  furor.  Si  quid,  quod 
vulgares,  consuetas  et  tritas  istorum  hominum  opiniones  excedit, 
proponitur,  clamitant  statim  alii^  haec  esse  philosophica ^  inutilia^ 
nimis  subtilia,  alii^  haec  declinare  ab  ecclesiae  veritate  esseque  hae- 
retica.    Quod  Deus  vertat  in  melius! 

6. 

Contineat  ergo  sese  et  coerceat  introductio  in  dogmaticam  et 
hanc  solam  sibi  provinciam  demandatam  esse  putet,  ut  notionem 
dogmaticae  strenue  et  solide  explicet.  Hoc  in  negotio  tanget 
quidem  notiones  illas  et  non  illas  tantum,  sed  omnia  principia  dog- 
matica  s.  totam^  ut  ita  dicam^  substantiam  dogmaticam  perlustrabit, 
itaque  dogmaticae  quodammodo  universalis  rationem  et  speciem  habebit. 
At  fine  illo  atque  consilio  clare  proposito  haec  disciplina  certis  ter- 
minis  concluditur  neque  molitur  talia,  quae  exsequi  non  potest.  Yera 
igitur  haec  introductionis  nniversalitas  ita  comparata  erit,  ut  semper 


pleniorem  et  quasi  densiorem  sai  ipsius  in  dogmatiea  ipsa  expiica- 
tionem  exspectet  et  ut  exspectetur,  faciat,  neque  ad  vanitatem  illam 
abducat,  qaae  plane  rem  cognovisse  atque  penitus  exhausisse  sibi 
videtur,  quum  vix  primis  labris  eam  degustaverit. 

7. 

Attamen  f uerant  nos tra  aetate ,  qui^  Sclileiermachero 
maxime  duce,  farragini  illi  notionum  introd.  dogm.  vulg.  optinie 
prospicere  eamque  in  ordinem  et  unitatem  quandam  redigere  sibi 
posse  viderentur,  si  peculiarem  ex  iis  disciplinam  s.  scientiam  con- 
derent  eamque  apologeticae  nomine  ornarent.  Fecit  hoc  inter  no- 
stros  prae  caeteris  Sackius,  inter  catholicos  a  Drey,  in  libris 
summa  laude  dignis.  Hujus  apologeticae^  quam  dogmaticae  prae- 
cedere  et  viam  munire  volueruntj  consilium,  si  recte  video,  hoc  fere 
fuit.  Demonstrare  conantur,  religionem  christianam  ab  ipso  Deo 
singulari  quodam  modo  revelatam  esse.  Quodsi  intellectum  et  pro- 
batum  fuerit,  revelationem  formam  esse  religionis  christianae,  tum 
materiam  ejusdem  religionis  in  dogmatica  ipsa  fidenter  exponiposse. 

Cui  quidem  conamini  nihil  aliud  oppono,  praeter  ea  quae 
jam  supra  exposui,  ex  quibus  illud  etiam  luce  clarius  mihi  apparere 
videtur,  revelationis  formam  et  materiam  dogmatum,  theologiae,  an- 
thropol.  caet.5  nullo  pacto  ita  posse  inter  se  divelli^  ut  illa  per  se, 
qualis  sit,  intelligatur;  immo  omnem  formae  revelationis  explicatio- 
nem  et  argumentationem  ex  ipso  dogmate  materiali  repeti  debere. 
Quod  ex  parte  ipsa  etiam  apologetica  illa,  invitis  auctoribus,  probat. 

Denique  nuper  Langiusin  dogmaticae  ab  ipso  scriptae 
parte  I.,  quam  dixit  philosophicam  —  (quam  p.  II.  positiva  et  p. 


III.  practica  sequuntur)  —  introductioneni  illam  vulgarera  et  hanc 
apologeticam,  una  adeo  cum  religionis  philosophia,  in  unum  aliquod 
corpus  redigendi  periculum  fecit.  Qua  quidem  dogmatica  philoso- 
phica  positivae,  i.  e.  ei,  quae  vulgo  dicitur  dogmatica^  viam  sterni 
vult.  Multa  et  magna  in  lioc  libro  vir  ille  eximius  et  plane  sin- 
gulari  ingenio  praeditus  tam  eruditionis  quam  acuminis  speci- 
mina,  ut  solet,  edidit.  Sed  —  det  mihi  hanc  veniam,  ut  in  re 
gravissima  hoc  quidem  loco  verbo  dicam  quod  sentio  —  dubito ,  an 
rem  confecerit.  Nec  noinen  nec  res  satis  placet.  Non  ita,  ut 
Langius  docet,  a  rationibus  philosophicis  ad  res  positivas  pergi 
et  transiri  posse  puto,  immo  rem  plane  inverti  debere  secundum 
verum  systematis  christiani  ordinem  atque  sententiam.  Eadem  de 
caussa  notiones  illas,  de  quibus  hoc  loco  agitur,  a  Langio,  quam- 
vis  singula  quaedam  egregie  ingeniosissimeque  tractata  sint ,  om- 
nino  tamen  non  satis  apte  et  ad  rem  ipsam  accoramodate  explicatas 
esse  contendo  iisdem  plane  ductus  arguraentis,  quae  supra  exposui. 
Nirairum  si  summam  rei  spectas,  in  eodera  haec  dograatica  philoso- 
phica  versatur  errore^*). 


8. 

Ad  explanandam  dogmaticae  christianae  notionem  his  tribus 
opus  est  continuo  nexu  persequendis : 

I.  Dogmatica  est  scientia  de  fide  christiana  („lides  quaerens  in- 
tellectum:  ^jCredo,  ut  intelligam"). 

11.  Id  accuratius  atque  plenius  definitur  ita,  ut   deinceps  doguia- 


ticae  indoles  et  natara  illa  exponatur,  qua  dogmatica  esttlieo- 
logia  systematica. 

III.  Res  denique  absolvitur  dogmaticam  accurate  ab  ethica  christi- 
ana  discernendo. 

Fimirum  in  prioribus  duabus  partibus  ad  dogmaticam  ab 
ethica  discernendam  nondum  animum  advertimus.  Res  adhuc  latet. 
Postremo  demum  ipse  expositionis  decursus  ad  hoc  discrimen  ducit. 
Porro  per  universum  hunc  decursum  tenendum  est,  partem  1.  ita 
tantum  veram  esse^  ut  partes  II.  et  III.  sequantur.  De  doyfxatog 
vocabulo  in  calce  demum^  ut  par  est,  totius  disputationis  disseretur. 


Fars  prima, 

Dogmatiea  est  seientia  de  fide. 


9. 

Dogmatica  est  scientia  de  fide,  i.  e.  in  universum:  dogma- 
tica  exhibet,  eruit  ac  digerit  cogitata,  quae  fide  christiana  continen- 
tur.  —  Scientia  enim  pro  natura  sua  liaud  dabie  in  cogitationibus 
s.  ideis  contemplandis  versatur.  Hae  cogitationes  et  ideae  in  dog- 
matica  sunt  cogitationes  fidei  inhaerentes,  quae  fides,  nisi  cogitata 
includeret,  vana  et  inanis  esset  et  quasi  exanimata  (geistlos).  Jam 
quaeritur,  quales  s.  cujus  generis  sint  illae  cogitationes,  utrum  di- 
vinae  an  humanae?  Utraeque  locum  habent.  Cogitationes  illae  sunt 
primum  quidem  divinae  atque  aeternae,  deinde  humanae  et  nostrae: 
quod  denique  eo  ducit,  ut  dicendum  sit:  dogmatica  exhibet  cogi- 
tationes  divinas  s.  ideas  —  sacra  scriptura  consilia  dicit  Dei  ae- 
terna,  ad  mundum  in  Christo  filio  suo  servandum  et  secum  uniendum 
capta  atque  inita —  in  facto  d-eav&QojmytMy  quo  mundus  redemtus 
et  servatus  est,  insitas,  quod  quidem  factum  primitus  nonnisi  per 
fidem,  qua  illud  amplectimur,  i.  e.  fidem  in  Christo  servatore  po- 


sitam,  spiritii  sancto  moderante  in  nosmet  ipsos  recipimus,  nobis 
tanquam  nostrum  vindicamus  et  penitus  imbibimus.  Quo  fit,  ut 
cum  liac  fide^  eodem  spiritu  sancto  moderante,  cogitationes  quo- 
que  illae  divinae,  quae  ab  aeterno  in  mente  divina  fuerunt  et  facto 
illi  innatae  sunt,  in  nos  transeant  inque  fide  nostra  insint  et  cogi- 
tandi  opera  in  scientiam  nobis  cedere  possint.  Quicunque  fidem 
in  Cliristum  Labet  et  fide  renatus  veraeque  ecclesiae  membrum 
factus  est,  in  eo  latent  cogitationes  istae.  Jam  literae  sacrae 
doctrina  sua  exponenda  ideas  illas  e  facto  eruendas,  inspiratione 
peculiari  moderante,  praeiverunt.  Et  ecclesia,  cum  dogma  suum 
excoleret  et  symbola  scisceret,  nihil  aliud  egit,  nisi  ut,  sacra 
scriptura  tanquam  divina  et  sacrosancta  regula  et  norma  duce, 
ideas  illas  cogitando  instauraret  et,  universa  semper  salutis  cbri- 
stianae  experientia  intercedente,  in  fidei  publicae  corpus  apte  di- 
gestum  atque  dispositum  cogeret.    (Cf.  P.  II.  et  III.) 

Hoc  loco  in  memoriam  revocare  juvabit  ideam  illam  mundi 
divinam^  de  qua  supra  in  disputatione  de  revelatione  diximus,  cujus 
ideae  centrum  quasi  et  principium  est  Christus,  b.  e.  decretum  et 
consilium  Dei  aeternum  illud  ad  mundum  per  Cbristum  servandum 
initum:  quae  quidem  idea  per  Cbristum  verum,  i.  e.  Cbristi  per- 
sonam  et  opus,  fide  intercedente  ad  nos  transit  nobisque  inest. 

Hac  via  fundamentum  et  principium  ideale  dogmaticae 
christianae  vindicamus,  cum  reale  ejusdem  fundamentum  sit  Deus 
ipse,  Christus  et  Spiritus  sanctus.  Et  sic  demum  satis  perspicue 
apparet^  quid  sit  illud,  quod  agimus,  cum,  ecclesiae  dogmate 
praeeunte,  rei  dogmaticae  operam  damus. 

10. 

Dograatica  cum  sit  scientia  de  fide,  utrumque  ponit  et  con- 
tinetj,  fidem  etscientiam,  nec  non  utrumque  plenissimo  gravissi- 
moque  sensu:  ponitergo  fidem  christianam  revelationenixainjtheisticam 
etliicamque,  et  scientiam  veram,  objectivam  et  eam,  qnae  artis  modo 
explicari  possit;  attamen  ita,  ut,  cum  scientia  ista  scientia  fidei 
sit,  lioc  loco  de  scientia  quadam  5,absoluta"  eaque  aiitonomica, 
quam  nostro  tempore  quidam  desiderarunt  in  eaque  se  jactarunt, 
cogitari  nequeat.  In  fide  enim  lioc  positum  est,  ut  rationem  ac 
modum  creaturae  non  excedat;  neque  quidquam  veritatis  s.  cogni- 
tionis  in  fide  inest,  nisi  quod  a  summo  sui  ipsius  auctore  (crea- 
tore)  ejusdem  auctoritate  nixa  atque  confisa  acceperit. 

In  iis,  quae  lioc  loco  dicta  sunt,  formula  maxime  universa 
continetur  atque  in  promtu  est,  qua  conscientia  (das  Selbstbe- 
wusstsein)  quasi  dogmaticae  ipsius  ad  finem  perductae  exprimitur. 
Quae  quidem  dogmatica  ad  finem  usi[ue  explicata  documentum  etiam 
est  perfectum,  quo  rationis  et  relationis  illius  (v.  fidei  et  scientiae) 
veritas  demonstratur. 

11. 

Dogmatica  nuUo  modo  per  semetipsa  a  dubitatione  pro- 
ficiscitur,  quasi  quis,  nisi  per  anfractus  et  angustias  dubitationis  trans- 
ierit,  dogmaticus  evadere  verus  nequeat.  Immo  stat  et  infixa 
fiaeret  dogmatica  ab  initio  et  a  primis  quasi  incunabulis  in  fide 
firma  ac  plena  —  s.  in  conscientia  renatorum  cum  universa,  quae 
ei  inest,  Deum  et  mundum  contemplandi  ratione  christiana  —  tan- 
quam  certissimo  fundaniento.  Quae  bac  fide  continentur  —  quorum 
quidem  natiira  ita  comparata  est,  ut  corporis  instar  vivi  certis  finibus 


circumscripta  et  m  se  per  singala  membra  miro  modo  disposita 
sint  neque  quidquam  aut  demi  iis  ant  aliunde  addi  possit  —  quae, 
inquam,  liac  fide  continentur,  ea  dogmatica  „immediate"  tan- 
quam  certa  ponit,  adeoque  omnium  certissima,  certiora  etiara  iis, 
qua^  sensibus  percipimus.  Optime  dixeris  hanc  esse  dogmaticae 
conscientiam  sensu  hujus  verbi  strictissimo  (Gewissen).  Haec 
enim  certitudo  est  non  tam  certitudo  intellectualis ,  quam  vitae  s. 
vitalis^  id  quod  proprium  est  conscientiae  (dem  Gewissen).  Possit 
etiam  dici  certitudo  religiosa.  Quibus  omnibus  haec  fides  accurate 
distinguitur  a  vana  externaque  auctoritatis  cujusvis  approbatione. 
Valet  sane  in  hac  etiam  re  auctoritas,  sed  summa  nostrnm  ipsorum 
auctoris  auctoritas,  c«i  fides  sese  tradit ;  quam  auctoritatem  om- 
nino  exuere  creatura,  nisi  se  ipsam  quasi  toUere  velit,  non  potest. 
Pervenitur  ad  hanc  certitudinem  primum  quidem  vitae  usu  christia- 
nae  ad  normam  ordinis  salutis  christianae,  cum  quis  summo  ejus, 
qua  apeccato  liberatur^  conditionis  desiderio  ductus  et  poenitentiae 
severitate  fidem  assequitur.  Sed  in  hac  fide  tum  seminis  instar 
scientiae  ratio  latet.  Eam  ipsam  ob  causam  dogmatica  nullo 
pacto  dubitat^  quin  ea,  quae  fide  in  animo  vigent,  scientiae  quoque 
disciplina  explicari  possint,  adeoque,  cum  ad  veritatem  accomraodate 
religioseque  explicatae  fuerint,  sumraara  veritatera  et  rationera  s. 
suraraura,  quod  cogitari  potest,  systema  efficiant.  Dubitatio  aliqua 
potest  dogmaticae,  dum  suo  fungitur  munere,  oriri  tantura  de 
ea  re,  utrura^  quae  in  fide  insita  continentur  per  singulas  partes 
persequuta  sit  et  explicaverit  ita,  ut,  quo  vinculo  haec  inter  sese 
cohaereant,  intelligatur.  Quae  quidera  dubitatio  quura  nihil  aliud 
sit,  nisi  perpetuura  quoddani  incitaraentuiu  et  stiinulus  quasi  ad 
mysteria  divina  instar  fidi  religiosique  dispensatoris  (I.  Corinth.  4, 

1 — 2.)  artis  disciplinaeque  ope  administranda,  necessario  efficitur, 
veram  illam  et  negativam,  quam  dicunt,  de  doctrina  cliristiana 
dubitationem  extra  et  ultra  dogmaticam,  h.  e.  in  ea  mentis  humanae 
conditione ,  quae  nec  gnara  nec  capax  est  dogmaticae,  positam 
esse.  Dogmatica  quidem,  quum^  quid  sit  illud,  quod  sibi 
oppositum  sit,  plane  et  perspicue  perspicere  debeat,  eam 
ipsam  ob  causam  omnia  etiam  ea,  quae  ad  illam  dubitationem  per- 
tinent,  cognoscere  debebit,  sed  ita,  ut  ipsa  tanquam  fundamento  suo 
veritate  christiana  aliunde  petita  nitatur.  Quod  enim  vulgo  dicunt, 
nisi  qui  subierit  et  expertus  sit  dubitationem  pervenire  non  posse  ad 
christianam  veritatem,  id  prorsus  idem  valet  quod  sententia  eorum, 
qui  nisi  qui  subierit  et  expertus  sit  peccatum  pervenire  posse  negant 
ad  probitatem  bonitatemque  vitae.  Utriusque  sententiae  eadem  est 
origo  idemque  fons^  qui  qualis  sit,  plene  et  ita,  ut  toti  quaestioni 
abunde  satisfiat,  in  ea  tantum,  quae  de  peccato  est,  doctrina  ex- 
plicari  Jotest.  Ut  haudquaquam  peccatum  ipsum  necessarium  est, 
sed  necesse  tantum  est,  hominem  tentari  tentatumque  vita  et  usu 
probare,  vinci  superarique  a  se  eam,  quam  norit,  peccandi  facultatem : 
ita  ne  vera  dubitatio  quidem.  Permanere  sane  homo  in  primitivo  in- 
nocentiae  statu  non  potest,  sed  tentetur  probeturque  necesse  est. 
Simile  autem  quid  huic  innocentiae  statui  est  fides  sui  nondum  co- 
gitando  conscia,  quae  et  ipsa  igitur  subire  debet  tentationem  et  in- 
contaminata  ex  ea  evadere  eo  labore,  quo  ad  scientiam,  in  fide 
positam  nixamque,  perveniat.  Poenitentiam  esse  necessariam  h.  e. 
homini  nondum  renato  necessario  de  universae  vitae  suae  cogni- 
tionisque  conditione  dubitandum  esse,  hoc  unum  est  verum  iii 
illis,  quae  omnino  de  dubitandi  necessitate  dici  solent^^). 


Sed  liaec  liactenas.    Transeamas  jam  ad  id^  quod  scribendi 
opportunitatem   nobis  praebuit.    Quo  nexu  sacra,   quae  concele- 
branda  sunt,  cum  iis,  quae  supra  disputavimus,  conjuncta  sint,  cui- 
vis  cordato  —  qui  aliquo  modo  novit^  quid  nobis  jam  in  ecclesia 
et  scientia  ecclesiae  agendum   sit   ad  fidei  vere  cbristianae  tbe- 
saurum   a  sacrorum  emendatoribus   nobis  traditum  rite  servandum 
et  usurpandum  —  statim  adparebit.    Quodsi  tamen  quis  de  nexu 
illo  dubitaverit^  hunc  relegamus  maxime  ad  illa,  quibus  veram  re- 
ligionis  notionem  una  cum  justificationis  sola  fide  in  Cbristo  posita 
consequendae  principio  a  reformatione  vindicatam  nobis  et  servatam 
esse  demonstravimus.    Pie  igitur  et  cum  maxima  erga  Deum  gra- 
tiarum  actione  recolenda  est  bujus  summi  facinoris  memoria.  — 
Atque  finitis  sacris  in  aede  Paulina  publicis  FRIDERICUS  LU- 
DOVICUS  MUELLER,  Fribergensis ,  juvenis   ad  reconditioris 
doctrinae  laudem  adspirans,   de  suggestu  latine  dicturus  est:  de 
Lutberi  tbesi  prima.    Deinde   in  aula  academica  Vir  magnificus^ 
GUSTAVUS  HAENEL,  Fontt.  et  Litt.  jur.  P.  O.,  summum  ma- 
gistratum  academicum  per  annuum  tempus  administratum  ex  Senatus 
acaderaici    decreto    tradet   Successori,    Viro  illlustri,  OTTONI 
LINNE   ERDMANN,  Cbem.  tecbn.  P.   O.    Quibus  solemnibus 
ut  UTRIUSQUE  REI  PUBLICAE  PROCERES  GRAVISSIMI, 
COMMfLITONES  ORNATISSIMI,  OMNES  denique,  qui  rebus 
nostris  favent,  interesse  velint,  eaqua  par  est  observantia  rogamus. 

P.  P.  in  Univ.  Lipsiensi  Dom.  XX.  p.  Fest.  Trinit.  a. 
Cbr.  MDCCCLIV. 


